Source: http://monitorulneamt.ro/romascancele-vor-sa-sparga-gheata/
Timestamp: 2019-02-17 09:49:13+00:00

Document:
Romaşcancele vor să spargă gheaţa | Monitorul de Neamț și Roman
duminică, 17 februarie 2019 - 11:49:13
Acasă Sport Handbal Romaşcancele vor să spargă gheaţa
■ clasate pe ultimul loc, handbalistele de la CSM Roman au o deplasare grea la Galaţi ■ partida va avea loc duminică, de la ora 17.30 ■
Echipa de handbal feminin a Clubului Sportiv Municipal Roman este în faţa celui de-al doilea meci pe care îl va avea de disputat în cursul acestei săptămîni, duminică, 28 octombrie, de la ora 17.30, nemţencele urmînd să evolueze în deplasare la CSM Galaţi. Meciul, contînd pentru etapa a VII-a a campionatului Ligii Naţionale, este programat de la ora 17.30 şi va fi prima şansă reală pentru formaţia pregătită de Dragoş Dobrescu şi Viorel Lazăr, de a scoate măcar primul punct în actuala ediţie a Ligii Naţionale. Gruparea de la malul Moldovei stă cît se poate de rău în clasamentul acestui sezon, pe ultimul loc, doar cu înfrîngeri şi un golaveraj greu de surmontat. În condiţiile date, este clar că şi partida de la CSM Galaţi va fi una dificilă, mai ales că nici gazdele nu stau prea bine în clasament, cochetînd cu ultimele locuri. Calculele hîrtiei ar fi dat-o, la început de sezon, drept favorită certă pe CSM Roman, însă după cum s-au derulat lucrurile în ultima perioadă, partida se anunţă una deschisă oricărui rezultat. În cea mai recentă întîlnire directă între cele două formaţii, din martie anul acesta, la Sala Sporturilor, nemţencele s-au impus destul de lejer, cu 25-19. Istoria consemnează, însă şi un rezultat surpriză, cu un an înainte, cînd Galaţiul trecea de Roman, la limită, cu 27-26. În ultima perioadă, fetele de la malul Dunării au fost învinse cu 27-15 de către SCM Râmnicu Vâlcea, dar au reuşit să îşi învingă, în meciul direct, vecinele de la HC Dunărea Brăila, cu 22-16. De cealaltă parte, cu tolba goală şi cu perspective destul de sumbre, CSM Roman a fost învinsă miercuri, 24 octombrie, de campioana CSM Bucureşti, scor 17-28. A VII-a etapă a Ligii Florilor va debuta sîmbătă, 27 octombrie, atunci cînd CSM Bucureşti întîlneşte CS Măgura Cisnădie, în marele derby, în vreme ce CS Minaur Baia Mare are meci acasă cu CSM Slatina. Duminică, 28 octombrie, vor avea loc partidele: SCM Gloria Buzău – ASC Corona 2010 Braşov; SCM Craiova – CS Gloria 2018 Bistriţa Năsăud; HC Zalău – CSU Cluj Napoca şi HC Dunărea Brăila – CSM Râmnicu Vâlcea.
romaşcancele
Articolul precedentLa Baza Hipică, final de an competiţional
Articolul următorTragedia din familia deputatului nemţean: Jale mare la căpătîiul fiului

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM